Die Aitsa het in 1975 ontstaan. Die Afrikaanse Taalmonument is op 14 Augstus 1975 in die Paarl ingewy en as deel van DHS se eie ''taalfeespublikasie'', het die matriekklas en hul ywerige Afrikaanse onderwyseres, mej. Marie Jordaan, 'n skoolkoerant aangepak. Dit was aanvanklik 'n klasprojek, maar die saadjie het in vrugbare grond geval en 34 jaar later (in 2009) word die Aitsa vir die eerste keer as die beste skoolkoerant in die land aangewys. In 2010 verwerf die Aitsa vir die tweede opeenvolgende jaar hierdie gesogte toekenning van Media 24.
Voorste ry: Stephanie Potgieter, Adelaide Janse van Rensburg, Hannah Schoombie, Nielda Smit (Sub-redakteur), mev. R. Vos, Emrie Human (Redakteur), Marlé van Zyl, Nicola Victor, Annecke van Heerden
Middelste ry: Chanté van Eeden, Deirdré Payne, Azelle le Roux, Anandi Grobbelaar, Helene de Kock, Liandri Janse van Vuuren, Johan van Heerden, Maryna van der Merwe, Hilana Louw, Karien van Zyl, Carli Groenewald, Anke van der Westhuizen
Agterste ry: Marisca Victor, Rikus van Wyk, Jana Kirsten, Charl Smit, Deon du Plessis, Helet Linde, Pieter Hattingh, Helené Snyders
Die Aitsa was weer hierdie jaar sesde in die nasionale skoolkoerantkompetisie.
Die redaksie woon ten minste een keer per jaar 'n koerantkursus van Media 24 by. Die opleidingsgeleentheid is verpligtend vir kernredaksielede en ander nuwe lede. Tydens hierdie kursusse word alle aspekte van koerant-maak gedek.
Die onderwyseres in beheer probeer deurgaans die leerders t.o.v. die skryf van berigte, artikels en resensies, die neem van foto's, taalversorging, uitleg, koerant-etiket, die stiptelike nakoming van spertye, ens. lei.
In die eerste kwartaal van 2013 het 25 redaksielede 'n kursus bygewoon wat deur 3 joernaliste van die Volksblad by die skool vir ons redaksie aangebied is.